7.

ĦTIĠIET 7.1. Kejl tal-massa tal-vettura fil-kondizzjoni ta’ sewqan u tad-distribuzzjoni tagħha bejn il-fusien Il-massa tal-vettura fil-kondizzjoni ta’ sewqan u tad-distribuzzjoni tagħha fuq il-fusien hija mkejjla fuq il-vetturi ppreżentati bi qbil ma’ 3.3, mqiegħda f’pożizzjoni wieqfa bir-roti tagħha issettjati dritt il-quddiem. Jekk il-massa imkejla tkunu differenti b’mhux aktar minn 3 % mill-massa mogħtija mill-manifattur għall-konfigurazzjonijiet tekniċi li jikkorrespondu fi hdan it-tip, jew b’mhux aktar minn 5 % jekk il-vettura jkun tal-kategoriji N1, O1, O2, jew M2 ma jeċċedix 3,5 t, il-massa fil-kondizzjoni ta’ sewqan u d-distribuzzjoni tagħhom bejn il-fusien kif iddikjarat mill-manifattur jintużaw għall-iskopijiet tal-ħtiġiet t’hawn taħt. Inkella għandhom jintużaw il-massa imkejla u s-servizz tekniku jista’ mbagħad, jekk ikun hemm bżonn, jieħu kejl addizzjonali fuq vetturi minbarra fuq dawk ippreżentati bi qbil ma’ 3.3. 7.2. ▼M2 Il-kejl tad-dimensjonijiet Il-kejl tat-tul, tal-wisa' u tal-għoli globali jitwettaq skond id-disposizzjoijiet tat-taqsima 2.4 fuq il-vettura/i fil-kondizzjoni ta' sewqan skond it-taqsima 3.3. Jekk id-dimensjonijiet imkejla jiddifferixxu b' iktar minn 1 % minn dawk iddikjarati mill-manifattur għall-konfigurazzjonijiet tekniċi korrispondenti fi ħdan it-tip, id-dimensjonijiet imkejla jintużaw għall-iskopijiet tal-ħtiġiet ta' hawn taħt u s-servizz tekniku jista' mbagħad, jekk ikun meħieġ, iwettaq kejl addizzjonali fuq vetturi għajr dawk sottomessi skond it-taqsima 3.3. Madankollu, il-valuri tal-limiti stabbiliti fl-Anness I mad-Direttiva 96/63/KE ma jistgħux jinqabżu. ▼B 7.3. Id-dimensjonijiet massimi awtorizzati għal vetturi 7.3.1. Tul massimu 7.3.1.1. Vettura bil-mutur: kif hemm fis-sezzjoni 1.1 ta’ l-Anness I tad-Direttiva 96/53/KE. 7.3.1.2. Karru (apparti milli nofs-karru): kif hemm fis-sezzjoni 1.1 ta’ l-Anness I tad-Direttiva 96/53/KE. 7.3.1.3. Xarabank jew coach artikolati: kif hemm fis-sezzjoni 1.1 ta’ l-Anness I tad-Direttiva 96/53/KE. 7.3.1.4. Nofs-karru: Id-distanza riferita fi 7.3.1.4.1 hija mkejla mingħajr ma jingħata każ tal-mezzi msemmija fi 2.4.1, u d-distanza riferita fi 7.3.1.4.2 għandha tkun imkejla mingħajr ebda eżenzjonijiet. 7.3.1.4.1. Id-distanza bejn il-fus tal-pern ewlieni tal-ħames rota u wara tan-nofs-karru ma għandhiex teċċedi l-limitu stabbilit fis-sezzjoni 1.6 ta’ l-Anness I tad-Direttiva 96/53/KE, imkejjel orizzontalment fil-pjan lonġitudinali tal-vettura. 7.3.1.4.2. Id-distanza massima bejn il-fus tal-pern ewlieni tal-ħames rota u kwalunkwe pożizzjoni fuq wara nett fuq quddiem tan-nofs-karru ma għandhiex teċċedi 2,04m kif hemm fis-sezzjoni 4.4 ta’ l-Anness I tad-Direttiva 96/53/KE, imkejjel orizzontalment. 7.3.2. Wisa’ massimu 7.3.2.1. Kwalunkwe vettura: kif hemm fis-sezzjoni 1.2 ta’ l-Anness I tad-Direttiva 96/53/KE. 7.3.2.2. Soprastruttuti fissi jew mobbli tal-vetturi tal-kategoriji N u O iddisinnjati b’mod speċjali għall-ġarr ta’ merkanzija b’temperatura kkontrollata, li l-ħxuna tal-ħitan tal-ġnub tagħhom jeċċedu, bl-insulazzjoni inkluża, 45 mm: kif hemm fis- sezzjoni 1.2 ta’ l-Anness I tad-Direttiva 96/53/KE. 7.3.3. Għoli massimu 7.3.3.1. Kwalunkwe vettura: kif hemm fis-sezzjoni 1.3 ta’ l-Anness I tad-Direttiva 96/53/KE. 7.4. Kalkolazzjonijiet tad-distribuzzjoni tal-massa 7.4.1. Proċedura tal-kalkolazzjoni 7.4.1.1. Għall-iskop tal-kalkolazzjonijiet tad-distribuzzjoni tal-massa stabbilita aktar il-quddiem, il-manifattur għandu jipprovdi lis-servizz tekniku li jkun qiegħed jieħu ħsieb it-testijiet bl-informazzjoni (f’forma tabulari jew fi kwalunkwe forma oħra adattata) meħtieġa sabiex - għal kull konfigurazzjoni teknika fi ħdan it-tip ta’ vettura kif definit b’kull sett ta’ valuri possibbli tal-punti kollha fl-Anness II ta’ din id-Direttiva - il-massa massima korrespondenti ta’ tagħbija teknikament permissibbli tal-vettura, il-massa massima teknikament permissibbli fuq il-fusien u grupp ta’ fusien, il-massa massima tal-irmonk teknikament permissibbli, u l-massa massima tat-tagħbija teknikament permissibbli ta’ l-għaqda. 7.4.1.2. Għandhom isiru kalkolazzjonijiet xierqa sabiex ikun assigurat li jkunu ssodisfatti l-ħtiġiet segwenti għal kull konfigurazzjoni teknika fi ħdan it-tip. Għal dan l-iskop, il-kalkolazzjonijiet jistgħu jkunu llimitati għall-agħar każijiet. 7.4.1.3. Fil-ħtiġiet segwenti, in-notazzjonijiet M, mi, μj, TM, u MC rispettivament isemmu l-parametri segwenti, li għalihom il-ħtiġiet ta’ 7.4 għandhom ikunu sodisfatti: M = il-massa massima ta’ tagħbija teknikament permissibbli tal-vettura, mi = il-massa massima teknikament permissibbli fuq il-fus imsemmi ‘i’, meta ‘i’ tvarja minn 1 sa n-numru totali ta’ fusien tal-vettura, μj = il-massa massima teknikament permissibbli fuq il-fus waħdieni jew grupp ta’ fusien imsemmija ‘j’, meta ‘j’ tvarja minn 1 sa n-numru totali ta’ fusien waħdiena u gruppi ta’ fusien, TM = il-massa ta’ rmonk massimu teknikament permissibbli, u MC = il-massa massima ta’ tagħbija teknikament permissibbli ta’ l-għaqda. 7.4.1.4. Fil-każ ta’ fus waħdieni, imsemmi ‘i’ bħala fus u ‘j’ bħala grupp ta’ fusien, b’definizzjoni mi=μj. 7.4.1.5. Fil-każ ta’ vetturi mgħammra b’fusien li jistgħu jiġu mgħobbija, għandhom isiru l-kalkolazzjonijiet segwenti bis-suspensjoni tal-fusien mgħobbija fil-konfigurazzjoni tat-sewqan normali. Fil-każ ta’ vetturi mgħammra b’fusien li jistgħu jinġibdu lura, isiru l-kalkolazzjonijiet segwenti bil-fusien imbaxxin. 7.4.1.6. Għal gruppi ta’ fusien, il-manifattur għandu jindika l-liġijiet tad-distribuzzjoni bejn il-fusien tal-massa totali applikata għal fuq il-grupp (per eżempju billi jiġu mogħtija l-formoli ta’ distribuzzjoni jew tiġi prodotta grafika ta’ distribuzzjoni). 7.4.1.7. Fil-każ ta’ semi-karrijiet u karrijiet ta’ fus ċentrali, u għall-iskop tal-kalkolazzjonijiet segwenti, il-pożizzjoni tal-igganċjar titqies bħala fus imsemmi ‘O’, u l-massa li korrespondenti mo u μo definiti, b’konvenzjoni, bħala massa massima teknikament permissibbli fuq il-pożizzjoni tal-gganċjar tal-karru. 7.4.2. Ħtiġiet għal vetturi tal-kategoriji N u O, minbarra karovani bil-karru 7.4.2.1. Is-somma tal-massa mi m’għandhiex tkun anqas mill-massa M. 7.4.2.2. Għal kull grupp ta’ fusien imsemmija ‘j’, is-somma tal-massa mi fuq il-fusien tagħha m’għandhiex tkun anqas mill-massa μj. Barra minn hekk, kull waħda mill-massa mi m’għandhiex tkun anqas mill-parti ta’ μj li tapplika fuq il-fus ‘i’ kif stabbilit bil-liġijiet tad-distribuzzjoni tal-massa għall-grupp ta’ fusien. 7.4.2.3. Is-somma tal-massa μj m’għandhiex tkun anqas mill-massa M. 7.4.2.4. Il-massa fil-kondizzjoni ta’ sewqan, miżjuda bil-massa li korrespondenti għal 75 kg immultiplikata bin-numru ta’ passiġġieri, miżjuda bil-massa massima teknikament permissibbli fuq il-pożizzjoni tal-igganċjar, m’għandhiex teċċedi l-massa M. 7.4.2.5. ▼M2 Meta l-vettura tkun imgħobbija sal-massa tagħha M skond xi waħda mis-sitwazzjonijiet rilevanti deskritti fit-taqsimiet 7.4.2.5.1 jew 7.4.2.5.2, il-massa li tikkorrispondi mat-tagħbija fuq il-fus “i” ma għandhiex taqbeż il-massa Mi fuq dan il-fus, u l-massa li tikkorrispondi mat-tagħbija fuq il-fus waħdieni jew il-grupp tal-fusien “j” ma għandhiex taqbeż il-massa μi:. 7.4.2.5.1. Id-distribuzzjoni uniformi tal-massa tfisser li l-vettura taħdem b'massa ta' 75 kg ipposizzjonata fuq kull post tal-passiġġieri titgħabba sal-massa tagħha M, bit-tagħbija tkun imqassma b'mod uniformi fuq iż-żona ddeżinjata għat-trasport ta' l-oġġetti. 7.4.2.5.2. Fil-każ tad-distribuzzjoni estrema tal-massa (tagħbija mhux uniformi), il-manifattur għqndu jiddikjara l-posizzjonijiet estremi permessibbli possibbli taċ-ċentru tal-gravità tat-tagħbija u/jew tal-karozzerija u/jew tat-tagħmir jew muntaġġi nterni (per eżempju: minn 0,50 sa 1,30 m il quddiem mill-ewwel fus fuq wara, bil-vettura f'kondizzjoni ta' sewqan u massa ta' 75 kg ipposizzjonata fuq kull post tal-passiġġieri mgħobbi sal-massa tiegħu M). ▼M2 ————— ▼B 7.4.2.6. Meta vettura tal-kategorija N tkun mgħobbi sal-massa M tagħha u l-fus tagħha ta’ wara (imsemmi ‘n’ bħala fus) jew grupp ta’ fusien ta’ wara (imsemmija ‘q’ bħala grupp ta’ fusien) jkun mgħobbi sal-massa mn jew μq tiegħu, il-massa li tinġarr mill-fus jew fusien ta’ l-isteering m ’għandux ikun anqas minn 20 % ta’ M. 7.4.2.7. MC m’għandies teċċedi M + TM. 7.4.3. Ħtiġijiet għal xarabankijiet u coachijiet 7.4.3.1. Il-ħtiġiet ta’ 7.4.2.1 sa 7.4.2.3, u ta’ 7.4.2.7, japplikaw. ▼M2 7.4.3.2. Il-massa tal-vettura f'kondizzjoni ta' sewqavn, magħduda mal-massa Q immoltiplikata bin-numru tal-passiġġieri bil-qiegħda u bil-wieqfa, magħduda mal-mases WP, B u BX kif iddefiniti fit-taqsima 7.4.3.3.1, magħduda mal-massa teknika massima permissibbli fuq il-post tal-igganċjar, jekk ikun twaħħal ġanċ mill-manifattur, ma għandhomx jaqbżu l-massa M. ▼B 7.4.3.3. Meta l-vettura mhux kompleta tkun mgħobbija sal-massa M tagħha skond is-sitwazzjoni deskritta fi 7.4.2.5.1.2 jew meta l-vettura kompleta jew ikkompletata fil-kondizzjoni ta’ sewqan tkun mgħobbija kif deskritt fi 7.4.3.3.1 il-massa korrespondenti għat-tagħbija fuq kull fus m’għandhiex teċċedi l-massa mi fuq kull fus, u l-massa korrespondentii għat-tagħbija fuq kull fus waħdieni jew grupp ta’ fusien ma għandhiex teċċedi il-massa μj fuq dak il-grupp ta’ fusien. Barra minn hekk, il-massa korrespondenti għat-tagħbija fuq il-fus li jmexxi jew is-somma tal-massa korrespondenti għat-tagħbijat fuq il-fusien li jmexxu għandha tkun ta’ l-anqas 25 % ta’ M. ▼M2 7.4.3.3.1. Il-vettura f'kondizzjonmi ta' sewqan tiġi mgħobbija bi: massa li tikkorrispondi man-numru P tal-passiġġieri bil-qiegħda, tal-massa Q; massa li tikkorispondi man-numru tal-passiġġieri bil-wieqfa SP, tal-massa Q imqassma b'mod uniformi fuq il-wiċċ disponibbli għall-passiġġieri bil-wieqfa S1; meta approprjat, massa WP imqassma b'mod uniformi fuq kull spazju ta' siġġu tar-roti; massa ugwali għal B (kg) imqassma b'mod uniformi fuq il-kompartimenti tal-bagalji; massa ugwali għal BX (kg) imqassma b'mod unformi fuq iż-żona tal-wiċċ tas-saqaf imgħammra għall-ġarr tal-bagalji, fejn: il-P huwa n-numru tal-postijiet bil-qiegħda. il-S1 huwa ż-żona tal-passiġġieri bil-wieqfa. Fil-każ tal-vetturi tal-klassjiet III jew B, il-S1 = 0. Il-SP, iddikjarat mill-manifattur, ma għandux jaqbeż il-valur ta' S1/Ssp, meta l-Ssp huwa l-ispazju konvenzjonali pprovvdut għal passiġġier wieħed bil-wieqfa speċifikat fit-tabella ta' hawn taħt. Il-WP (kg), huwa n-numru ta' l-ispazji għas-siġġijiet tar-roti mmoltiplikat b'250 kg li jirrappreżenta l-massa tas-siġġu tar-roti u l-utent. Il-B (kg), iddikjarat mill-manifattur, għandu ikollu valur numeriku mhux inqas minn 100 x V. Dan għandu jinkludi l-kompartimenti jew l-ixkafef tal-bagalji li jistgħu jitwaħħlu fuq in-naħa ta' barra tal-vettura. Il-V huwa l-volum totali tal-kompartimentri tal-bagalji f'm3. Medta tkun qiegħda tiġi approvata vettura tal-Klassi I jew A, ma għandux jingħata każ tal-volum tal-kompartimenti tal-bagalji. Il-BX, iddikjarat mill-manifattur, għandu ikollu valur numeriku ta' mhux inqas minn 75 kg/m2. Il-vetturi ta' żewġ soqfa ma għandhomx ikunu mgħammra għall-ġarr tal-bagalji fuq is-saqaf u għalhekk il-BX għall-vetturi ta' żewġ soqfa għandu jkun żero. Il-Q u l-Ssp għandhom il-valuri stabbiliti fit-tabella li ġejja:



Il-Klassi tal-vettura Il-Massa Q (kg) għal passiġġier wieħed L-Ispazju konvenzjonali Ssp (m2/passiġġier) għal passiġġier wieħed bil -wieqfa Il-Klassi I u A 68 0,125 Il-Klasi II 71 (1) 0,15 Il-Klassi III u B 71 (1) Xejn (1) Jinkludi 3 kg għall-bagaliji ta' l-id. ▼M2 7.4.3.3.2. Fil-każ ta' vettura mgħammra b'kapaċità ta' postijiet ta' bil-qiegħda li jvarjaw, iż-żona disponibbli għall-passiġġieri bil-wieqfa (S1) u/jew imgħammra għall-ġarr tas-siġġijiet tar-roti, għandhom jiġu stabbiliti l-ħtġiet tat-taqsimiet 7.4.3.2 u 7.4.3.3 għal kull waħda mill-kondizzjonijiet li ġejjin skond kif tapplika. 7.4.3.3.2.1. Bil-postijiet kollha bil-qiegħda possibbli okkupati segwiti bil-bqija taż-żona għall-passiġġieri bil-wieqfa (sal-limitu tal-kapaċità ta' bil-wieqfa ddikajarat mill-manifattur, jekk milħuq) u, jekk jibqa' l-ispazju, kull post okkupat mis-siġġijiet tar-roti. 7.4.3.3.2.2. Bil-postijiet kollha bil-qiegħda possibbli okkupati segwiti bil-bqija taż-żona għall-passiġġieri bil-wieqfa (sal-limitu tal-kapaċità ta' bil-wieqfa ddikajarat mill-manifattur, jekk milħuq) u, jekk jibqa' l-ispazju, kull post okkupat mis-siġġijiet tar-roti. 7.4.3.3.2.3. Bil-postijiet kollha tas-siġġijiet tar-roti possibbli okkupati segwiti bil-bqija taż-żona għall-passiġġieri bil-wieqfa (sal-limitu tal-kapaċita ta' bil-wieqfa ddikjarat mill-manifattur, jekk milħuq) u mbagħad bil-bqija tal-postjiet ta' bil-qiegħda disponibbli okkupati. ▼M2 7.4.3.4. Meta l-vettura tkun f'kondizzjoni ta' sewqan jew imgħobbija kif speċifikat fit-taqsima 7.4.3.3.1, il-massa li tikkorrispondi mat- tagħbija fuq il-fus jew il-grupp tal-fusien fuq quddiem ma għandhiex tkun inqas mill-perċentwal tal-massa tal-vettura f'kondizzjoni ta' sewqan jew tal-massa massima mgħobbija teknikament possibbli “M” stabbilita fit-tabella li ġejja:



Il-Klassi I u A Il-Klasi II Il-Klassi III u B Riġida Artikolata Riġida Artikolata Riġida Artikolata 20 20 25 (1) 20 25 (1) 20 (1) Din iċ-ċifra titnaqqas għal 20 % għall-vetturi bi tliet fusien tal-Klassijiet II u III li jkollhom żewġ fusien imħaddma bl-isteering ▼M2 7.4.3.5. Meta vettura tkun għandha tiġi approvata għal iktar minn Klassi waħda, it-taqsimiet 7.4.3.2 u 7.4.3.3 għandhom japplikaw għal kull Klassi. ▼M2 7.4.4. Il-Ħtiġiet għall-karavani bil-karru ▼B Il-ħtiġiet ta’ 7.4.2.1 sa 7.4.2.4, u ta’ 7.4.2.7 japplikaw. Barra minn hekk, meta l-vettura mhux kompleta tkun mgħobbija sal-massa M tagħha skond is-sitwazzjoni deskritta fi 7.4.2.5.1.2, jew meta l-vettura kompleta jew ikkompletata f’kondizzjoni ta’ sewqan tkun mgħobbija sal-massa M tagħha kif deskritt fl-Appendiċi ta’ l-Anness II tad-Direttiva tal-Kunsill 92/21/KEE ( 10 ), il-massa korrespondenti għat-tagħbija fuq kull fus ma għandhiex teċċedi l-massa mi fuq dan il-fus, u l-massa korrespondenti tat-tagħbija fuq kull fus waħdieni jew fuq il-grupp ta’ fusien m’għandhiex teċċedi l-massa μj fuq dan il-grupp ta’ fusien. Barra minn hekk, il-massa korrespondenti tat-tagħbija fuq il-fus li jmexxi jew is-somma tal-massa korrespondenti għat-tagħbijat fuq il-fusien li jmexxu għandha tkun ta’ l-anqas 25 % ta’ M. 7.5. Kundizzjonijiet li għandhom ikunu vverifikati għall-klassifikazzjoni ta’ vettura bħala vetturaoff-road(l-Anness II, is-sezzjoni 4 tad-Direttiva 70/156/KEE) 7.5.1. Is-servizz tekniku għandu jivverifika jekk il-vettura kompleta jew ikkompletata, jew is-nofs-karru li jirmonka vettura (trattur nofs-karru) mingħajr il-ħames rota m’għandux ikun meqjus bħala vettura off-road skond il-ħtiġiet stabbiliti fl-Anness II tad-Direttiva 70/156/KEE, 7.5.2. Għal vetturi oħrajn mhux kompleti, din il-verifika ssir biss fuq it-talba tal-manifattur. 7.6. Manuvrabilità 7.6.1. Kwalunkwe vettura bil-mutur u kwalunkwe nofs-karru għandhom ikunu jistgħu jimmanuvraw fuq kull naħa għal traġettorja ċirkulari sħiħa ta’ 360° ġewwa żona ddefinita b’żewġ ċrieki konċentriċi, iċ-ċirku ta’ barra jkollu raġġ ta’ 12,50 m u ċ-ċirku ta’ ġewwa jkollu raġġ ta’ 5,30 m, mingħajr l-ebda sporġenza 'l barra miċ-ċirkomferenzi taċ-ċrieki tal-punti ta’ barra nett tal-vettura (bl-eċċezzjoni tal-partijiet li joħorġu 'l barra stabbiliti għall-wisa’ tal-vettura fi 2.4.2). ▼M2 Għall-vetturi bil-mutur u s-semi-karrijiet b'mezzi tar-rfigħ tal-fusien (ara t-taqsima 2.14), din il-ħtieġa tapplika wkoll għall-veturi bil-mutur bil-fus/fusien li jintrefgħu u jinżlu fil-posizzjoni merfugħa jew bil-fus/ien li jistgħu jitgħabbew fil-kondizzjoni ta' mingħajr tagħbija. Il-għajnuniet tal-bidu tax-xogħol bħalma huma l-fusien lijinżlu u jitilgħu li jwettqu l-ħtiġiet tat-taqsima 3.5 ta' l-Anness IV huma eżentati minn din il-ħieġa. ▼B Il-ħtiġiet imsemmija hawn fuq għandhom ikunu vverifikati kif ġej: 7.6.1.1. Vetturi bil-mutur Il-pożizzjoni ta’ barra nett ta’ quddiem tal-vettura bil-mutur għandha tkun iggwidata matul il-profil taċ-ċirku ta’ barra (ara l-figura A). 7.6.1.2. Semi -karrijiet Nofs-karru jitqies li jkun konformi mal-ħtiġiet ta’ 7.6.1 jekk id-distanza bejn il-fus ta’ quddiem u dak ta’ wara tiegħu ma tkunx akbar minn meta L hija l-wisa’ tan-nofs-karru, id-distanza bejn il-fus ta’ quddiem u dak ta’ wara tiegħu tiġi mkejla għall-iskop ta’ din is-sezzjoni bħala d-distanza tal-fus tal-pern ewlieni tal-ħames rota tan-nofs-karru sal-linja ċentrali tal-fusien tal-bogie li ma jkunx ma l-steering; fusien, jekk wieħed jew aktar tal-bogie li ma jkunx ma l-steering ikollu mezz ta’ rafa’ tal-fus (ara 2.14), allura titqies id-distanza bejn il-fus ta’ quddiem u dak ta’ wara tiegħu b’fus(ien) imniżżla/merfugħa, skond liema minnhom tkun l-itwal. F’każ ta’ dubju, l-awtorità ta’ l-approvazzjoni tista’ titlob li jsir test kif deskritt fi 7.6.1. ▼M2 7.6.2. Ħtiġiet addizzjonali għall-vetturi tal-kategorija N: Meta l-vettura tkun stazzjonarja u jkollha r-roti mmexxija mill-isteering hekk diretti illi jekk il-vettura titmexxa, il-punt l-iktar “il quddiem tagħha jagħmel ċirku ta' raġġ ta' 12.50 m, għandu jiġi stabbilit pjan vertikali tanġenzjali man-naħa tal-vettura li tħares” il quddiem miċ-ċirku billi tiġi mmarkata linja fuq l-art. Meta l-vettura titmexxa l quddiem fuq kull waħda miż-żewġ naħat u ssegwi ċ-ċirku tar-raġġ ta' 12,50 m, l-ebda parti minnha ma għandha toħroġ mill-pjan verikali b'iktar minn 0,80 m (ara l-Figura B). Għall-vetturi b'mezz tar-rfigħ tal-fus/ien din il-ħtieġa tapplika wkoll għall-vetturi bil-fus/ien fil-posizzjoni merfugħa (fit-tifsira tat-2.14). Għall-vetturi tal-kategorija N bil-fusien li jitilgħu u jinżlu fil-posizzjoni merfugħa, jew bil-fusien li jistgħu jitgħabbew fil-posizzjoni ta' mingħajr tagħbija, iċ-ċifra ta' 0,80 m tiġi mibdula b'1.00 m. 7.6.3 Ħtiġiet addizzjonali għall-vetturi tal-karegorija M 2 jew M 3 : Bil-vettura stazzjonarja, għandu jiġi stabbilit pjan vertikali tanġenzjali man-naħa tal-vettura u li jħares il barra miċ-ċirku billi tiġi mmarkata linja fuq l-art. Fil-każ ta' vettura artikolata, iż-żewġ porzjonijiet riġidi għandhom jiġu allineati mal-pjan. Meta l-vettura titmexxa minn avviċinament f'linja dritta għal ġoż-żona ċirkolari deskritta fit-taqsima 7.6.1, l-ebda parti minnha ma għandha toħroġ minn dan il-pjan vertikali b'iktar minn 0,60 m (ara l-figuri C u D). ▼B Figura A Figura B ▼M2 I1 Figura C R = 12,5 m r = 5,3 m U = maximum 0,6 ▼M2 fugure C R = 12,5 m r = 5,3 m U = maximum 0,6 ▼M2 7.6.4. Il-ħtiġiet tat-taqsimiet minn 7.6.1 sa 7.6.3 jistgħu jiġu vverifikati wkoll, fuq it-talba tal-manifattur, b'wirja approprjata ta' kalkolu jew ġeometrija ekwivalenti. Jekk, fuq it-talba tal-manifattur, il-vetturi tal-kategorija N mingħajr il-fusien ta' wara mmexxija mill-isteering jiġu vverifikati skond il-karatteristiċi ġeometriċi tagħhom: vettura titqies li tikkonforma mal-ħtiġiet tal-paragrafu 7.6.2 ta' hawn fuq jekk il-parti li tisporġi fuq wara ma tkunx iktar minn 60 % tal-bażi tar-roti. ▼M2 7.6.5. Fil-każ tal-vetturi mhux ikkompletati, il-manifattur għandu jiddikjara d-dimensjonijiet massimi permissibbli li għalihom il-vettura għandha tiġi ċċekkjata mal-ħtiġiet tat-taqsimiet minn 7.6.1 sa 7.6.3. ▼B 7.7. Ħtiġiet addizzjonali għall-vetturi bil-mutur tal-kategoriji M 2 u M 3 Il-massa massima li tista’ tkun irmunkat teknikament permissibbli m’għandhiex teċċedi 3 500 kg. 7.8. Massa massimu li jista’ jiġi rmunkat teknikament permissibbli fuq il-pożizzjoni ta’ gganċjar ta’ vetturi bil-mutur u struzzjonijiet ta’ muntaġġ għal ganċamenti ▼M2 7.8.1. Il-massa massima teknikament possibbli fuq il-punt tal-igganċjar ta' vettura bil-mutur sabiex tirmonka karru bil-fus fin-nofs u b'massa massima teknikament possibbli li tiġi rmunkata li taqbeż it-3,5 tunnellati metriċi għandha tkun mill-inqas ugwali għal 10 % tal-massa massima tagħha teknikament possibbli li tiġi rmunkata, jew 1 000 kg, liema minnhom hija l-inqas. 7.8.2. Il-massa massima teknikament possibbli fuq il-punt tal-igganċjar ta' vettura bil-mutur ddisinjata biex tirmonka karru bil-fus fin-nofs u b'massa massima teknikament possibbli li tiġi rmunkata li taqbeż it-3.5 tunnellati metriċi għandha tkun mill-inqas ugwali għal 4 % tal-massa massima tagħha teknikament possibbli li tiġi rmunkata, jew 25 kg, liema minnhom hija l-itqal. ▼B 7.8.3. Fil-każ ta’ vettura bil-mutur b’massa massima li tista’ tkun mgħobbija teknikament permissibbli li ma jeċċedix 3,5 tunnellati, il-manifattur għandu jispeċifika fil-manwal tas-sid il-kondizzjonijiet għall-immuntar tal-mezz tal-igganċjar mal-vettura bil-mutur. Meta jkun hemm dan il-każ il-kondizzjonijiet t’hawn fuq għandhom jinkludu l-massa massima teknikament permissibbli fuq il-pożizzjoni tal-igganċjar tal-vettura bil-mutur, il-massa massima permissibbli tal-mezz tal-igganċjar, fuq il-pożizzjoni tal-igganċjar tal-vettura bil-mutur, il-massa massima permissibbli tal-mezz tal-igganċjar, 7.9. Abilita li tistartja fit-tela’ Vetturi bil-mutur li jirmunkaw il-karru u mgħobbija sal-massa ta’ tagħbija massima teknikament permissibbli tagħhom ta’ dik l-għaqda, għandhom ikunu kapaċi jistartjaw ħames darbiet fi żmien ħames minuti fuq tela’ li xxaqleb ta’ l-anqas 12 %. ▼M2 7.10. Il-proporzjon tal-qawwa tal-magna/massa massima Il-vetturi bil-mutur għandhom jipprovdu output tal-qawwa tal-magna ta' mill-inqas 5 kW/t tal-massa massima mgħobbija teknikament possibbli tal-kombinazzjoni. Fil-każ ta' trattur ta' fuq it-triq, il-qawwa tal-magna għandha tkun mill-inqas ta' 2,2 kW/t. Il-qawwa tal-magna titkejjel skond id-disposizzjonijiet tad-Direttiva tal-Kunsill 80/1269/KEE ( 11 ). ▼B 7.11. Kondizzjonijiet li jkollhom x’jaqsmu ma’ l-ekwivalenza bejn ċerti sistemi ta’ suspensjoni mhux ta’ l-arja u ta’ suspensjoni ta’ l-arja għal fus(ien) tas-sewqan tal-vettura 7.11.1. Fuq talba tal-manifattur, is-servizz tekniku għandu jivverifika l-ekwivalenza tas-suspensjoni mhux ta’ l-arja għal suspensjoni ta’ l-arja għal fus(ien) tas-sewqan. Sabiex tkun rikonoxxuta bħala ekwivalenti għal suspensjoni ta’ l-arja, suspensjoni mhux ta’ l-arja għandha tkun konformi mal-ħtiġiet li ġejjin: 7.11.1.1. Matul ossillazzjoni vertikali ta’ frekwenza baxxa għaddiena bla xkiel tal-massa fuq molla fuq fus ta’ sewqan jew grupp ta’ fusien, il-frekwenza mkelja u d-damping bis-suspensjoni iġġorr it-tagħbija massima tagħha għandha tkun fil-limiti ddefiniti fi 7.11.1.2 sa 7.11.1.5. 7.11.1.2. Kull fus għandu jkun mgħammar b’dampers idrawliċi. Fuq gruppi ta’ fusien, id-dampers għandhom ikunu mqiegħda sabiex jimminimizzaw l-ossillazzjoni tal-gruppi ta’ fusien. 7.11.1.3. Il-proporzjon medju ta’ damping Dm għandu jkun akbar minn 20 % ta’ damping kritiku għas-suspensjoni fil-kondizzjoni normali tiegħu b’dampers idrawliċi f’posthom u operattivi. 7.11.1.4. Il-proporzjon ta’ damping Dm tas-suspensjoni bid-dampers idrawliċi kollha mneħħija jew inkapaċitati għandu jkun ta’ mhux aktar minn 50 % ta’ Dm. 7.11.1.5. Il-frekwenza tal-massa fuq molla 'l fuq mill-fus li jmexxi jew grupp ta’ fusien f’ossillazzjoni vertikali għaddiena bla xkiel m’għandhiex tkun aktar minn 2,0 Hz. 7.11.1.6. Il-frekwenza u damping tas-suspensjoni hija ddefinita fi 7.11.2. Il-proċeduri tat-test sabiex jitkejlu l-frekwenza u damping huma stabbiliti fi 7.11.3. 7.11.2. Definizzjoni ta’ frekwenza u damping F’din id-definizzjoni tkun ikkunsidrat il-massa fuq molla M (kg) 'l fuq minn fus ta’ sewqan jew grupp ta’ fusien. Il-fus jew grupp ta’ fusien jkollu ebusija vertikali totali bejn il-wiċċ tat-triq u l-massa b’molla ta’ K newton/metru (N/m) u ko-effiċjent ta’ damping totali ta’ Ċ newton sekonda għal kull metru (N.s/m). L-ispostament vertikali tal-massa fuq molla jkun Z. L-ekwazzjoni tal-moviment għall-ossillazzjoni bla xkiel tal-massa fuq molla jkun: Il-frekwenza tal-ossillazzjoni tal-massa fuq molla F (Hz) tkun: Id-damping ikun kritiku meta C = Co, meta Il-proporzjon ta’ damping bħala frazzjoni ta’ kritiku ikun C/Co. Matul l-ossillazzjoni għaddiena bla xkiel tal-massa fuq molla il-moviment vertikali tal-massa isegwi passaġġ sinusidjali mtaffi (il-figura 2). Il-frekwenza tista’ tkun ikkalkolata billi jittieħed il-ħin għal kemm ikunu jistgħu jiġu osservati ċikli ta’ l-ossillazzjoni. Id-damping jista’ jkun ikkalkolat billi jitkejjel l-għoli ta’ qċaċet suċċessivi ta’ l-ossillazzjoni fl-istess direzzjoni. Jekk l-akbar estenzjonijiet ta’ l-ewwel u tieni ċikli ta’ l-ossillazzjoni jkunu A1 u A2, allura l-proporzjon ta’ damping D jkun 'ln’ ikun il-logaritmu naturali tal-proporzjon ta’ l-estenzjoni. 7.11.3. Proċedura tat-test Sabiex jiġi stabbilit permezz ta’ test il-proporzjon ta’ damping Dm, il-proporzjon ta’ damping Dr b’dampers idrawliċi mneħħija, u l-frekwenza F tas-suspensjoni, il-vettura mgħobbija tkun jew: (a) misjuqa b’veloċità baxxa (5 km/h ± 1 km/h) fuq tarġa ta’ 80 mm bil-profil muri fil-figura 1. L-ossillazzjoni għaddiena li għandha tkun analizzata għal frekwenza u d-damping isseħħ wara li r-roti tal-fus li jmexxi jkunu skorrew it-tarġa; jew (b) ikunu ġew miġbuda bix-chassis tiegħu sabiex it-tagħbija tal-fus tas-sewqan tkun darba u nofs il-valur massimu statiku. Il-vettura miżmum tkun mitluq f’daqqa u l-ossillazzjoni sussegwenti tiġi analizzata; jew (ċ) merfugħa mix-chassis tagħha sabiex il-massa fuq molla tintrefa’ bi 80 mm 'l fuq mill-fus li jmexxi. Il-vettura miżmuma tkun mitluqa f’daqqa u l-ossillazzjoni sussegwenti tkun analizzata; jew (d) tkun soġġetta għal proċeduri oħra sakemm tkun ingħatat prova mill-manifattur, għas-sodisfazzjon tas-servizz tekniku, li jkunu ekwivalenti. Il-vettura għandha jkollha transducer ta’ spostament vertikali immuntat fuqha bejn il-fus li jmexxi u x-chassis, direttament 'il fuq mill-fus li jmexxi. Mit-traċċa, l-interval ta’ ħin bejn l-ewwel u t-tieni quċċata ta’l-kompressjoni jista’ jkun imkejjel sabiex jinkiseb id-damping. Għall-gruppi ta’ fusien doppji li jmexxu, għandhom ikunu mgħammta bi transducers ta’ spostament vertikali bejn kull fus tas-sewqan u x-chassis direttament fuqu. It-tyres għandhom ikunu minfuħha sal-pressjoni adattata rakkomandata mill-manifattur għall-massa tat-test tal-vettura. It-test sabiex tkun ivverifikata l-ekwivalenza tas-suspensjonijiet isir fil-massa massima teknikament permissibbli fuq il-fus jew grupp ta’ fusien, u l-ekwivalenza titqies li tkun tkopri il-massa l-baxxa kollha. Figura 1 Pass għal testijiet tas-suspensjoni Figura 2 Rispons għaddieni mtaffi